L 14/378
MT
Il-Ġurnal Uffiċjali tal-Unjoni Ewropea
16.1.2023
4.7.
Is-sistema ta’ twissija tista’ tiġi interrotta b’mod temporanju minn sinjali ta’ twissija oħra li jipprovdu messaġġi importanti relatati mas-sikurezza.
4.8.
Tista’ tiġi pprovduta faċilità li tippermetti li s-sewwieq ibaxxi l-intensità tal-allarmi viżivi pprovduti mis-sistema ta’ twissija fuq vetturi li jintużaw mis-servizzi ta’ salvataġġ jew fuq vetturi ddisinjati u mibnija għall-użu millforzi armati, mid-difiża ċivili, mis-servizzi tat-tifi tan-nar u mill-forzi responsabbli għaż-żamma tal-ordni pubbliku.
4.9.
Id-dettalji dwar il-proċeduri għall-attivazzjoni u għad-diżattivazzjoni tas-sistema ta’ twissija tas-sewwieq huma speċifikati fl-Appendiċi 2 ta’ dan l-anness.
4.10.
Bħala parti mill-applikazzjoni għall-approvazzjoni tat-tip skont dan ir-Regolament, il-manifattur għandu juri t-tħaddim tas-sistema ta’ twissija tas-sewwieq, kif speċifikat fl-Appendiċi 1 ta’ dan l-anness.
5.
Sistema ta’ inċitament għas-sewwieq
5.1.
Il-vettura għandha tinkorpora sistema ta’ inċitament għas-sewwieq f’żewġ stadji li tibda b’inċitament ta’ livell baxx (restrizzjoni fil-prestazzjoni) segwit minn inċitament ta’ livell qawwi (twaqqif effettiv tat-tħaddim talvettura).
5.2.
Ir-rekwiżit għal sistema ta’ inċitament għas-sewwieq ma għandux japplika għal magni jew vetturi li jintużaw mis-servizzi ta’ salvataġġ jew għal magni jew vetturi ddisinjati u mibnija għall-użu mill-forzi armati, middifiża ċivili, mis-servizzi tat-tifi tan-nar u mill-forzi responsabbli għaż-żamma tal-ordni pubbliku.
Id-diżatti­ vazzjoni permanenti tas-sistema ta’ inċitament għas-sewwieq għandha ssir biss mill-manifattur tal-magna jew tal-vettura.
5.3.
Sistema ta’ inċitament ta’ livell baxx Is-sistema ta’ inċitament ta’ livell baxx għandha tnaqqas it-torque disponibbli massimu tal-magna tul il-firxa talveloċità tal-magna b’25 fil-mija bejn il-veloċità massima tat-torque u l-valur kritiku tar-regolatur kif deskritt fl-Appendiċi 3 ta’ dan l-anness.
It-torque disponibbli massimu mnaqqas tal-magna taħt il-veloċità ta’ torque massimu tal-magna qabel l-impożizzjoni tat-tnaqqis tat-torque ma għandux ikun akbar mit-torque imnaqqas f’dik il-veloċità.
Is-sistema ta’ inċitament ta’ livell baxx għandha tiġi attivata meta l-vettura tkun wieqfa (2) għall-ewwel darba wara li jkunu seħħew il-kundizzjonijiet speċifikati fil-paragrafi 6.3., 7.3., 8.5., u 9.4 hawn taħt.
5.4.
Sistema ta’ inċitament ta’ livell qawwi Il-manifattur tal-vettura jew tal-magna għandu jinkorpora mill-anqas waħda mis-sistemi ta’ inċitament ta’ livell qawwi deskritti fil-paragrafi 5.4.1. sa 5.4.3. flimkien mas-sistema ta’ “tifi mal-limitu tal-ħin” deskritta filparagrafu 5.4.4.
5.4.1.
Sistema ta’ “tifi wara startjar mill-ġdid” għandha tillimita l-veloċità tal-vettura għal 20 km/siegħa (“modalità creep”) wara li l-magna tkun ġiet mitfija mis-sewwieq (“ċavetta mitfija”).
5.4.2.
Sistema ta’ “tifi wara r-riforniment” għandha tillimita l-veloċità tal-vettura għal 20 km/siegħa (“modalità creep”) wara li l-livell tat-tank tal-fjuwil jiżdied b’ammont li jista’ jitkejjel, li ma għandux ikun ta’ aktar minn 10 fil-mija tal-kapaċità tat-tank tal-fjuwil, u għandha tiġi approvata mill-Awtorità tal-Approvazzjoni tat-Tip fuq il-bażi talkapaċitajiet tekniċi tal-miter tal-livell tal-fjuwil u ta’ dikjarazzjoni mill-manifattur.
5.4.3.
Sistema ta’ “tifi wara l-parkeġġ” għandha tillimita l-veloċità tal-vettura sa 20 km/siegħa (“modalità creep”) wara li l-vettura tkun ilha wieqfa għal aktar minn siegħa.
(2) Vettura għandha titqies bħala wieqfa mhux aktar tard minn minuta wara li l-veloċità tal-vettura tkun tnaqqset għal żero km/siegħa.
L-involviment ta’ kwalunkwe apparat bħal brejk tal-parkeġġ, brejk tat-trejler, jew brejk tal-idejn ma għandux ikun meħtieġ sabiex tkun wieqfa.